**ДЕНЕ ШЫНЫҚТЫРУ САБАҚТАРЫНЫҢ ЖӘНЕ ОҚУ ЖАТТЫҒУЛАРЫНЫҢ ТИІМДІЛІГІНЕ АКТ ҚОЛДАНУ ҚАЛАЙША ЫҚПАЛ ЕТЕДІ?**

Өскелең ұрпақ тәрбиесінде салауатты өмір салтын насихаттау, соның ішінде дене шынықтыру және спортпен айналысу - басым бағыттардың бірі.Осылайша, дене шынықтыру мұғалімдеріне сапалы, заманауи дене шынықтыру сабақтарын ұйымдастыру жауапкершілігі жүктеледі. АКТ қолдану арқылы дене шынықтыру сабақтарын жүргізудің пәндік икемділікпен, қойылған мақсаттармен, АКТ пайдалану деңгейі және жеке қабілеттермен байланысты өзіндік ерекшеліктері бар.Білім беру міндеттерінің басты бағыттары бойынша олар төмендегідей жіктеледі: оқу сабақтары (жаңа оқу материалын меңгеру), жаттығу сабақтары (оқығанды жетілдіру) және қорытынды сабақтар. Қазіргі кезде сабақты 5 түрге бөледі: кіріспе, оқу, жаттығу, қорытынды және аралас. АКТ қолдану мүмкіндігін сабақтың әрбір түрінде қарастыруға болады.

**Кіріспе сабақ**–оқу жылының басында өткізіледі.Мұндай сабақта презентацияны қолданған дұрыс, онда оқу жылына және тоқсанға арналған міндеттер хабарланады, оқушыларға қойылатын талаптар айтылады. Жалпы сипаттамадағы теориялық мәліметтер хабарлануы мүмкін.

**Оқу сабақтары** – жаңа материалды меңгеру. Мұнда оқушылардың тапсырмаларды дұрыс орындауы және қателерді болдырмауына назар аударту үшін видеороликтер қолдануға болады. Осылайша, педагогте қателіктерді тауып, түзетуге, балалардың қауіпсіздігін қамтамасыз етуіне уақыт. Мұндай сабақта жаттығуды орындау техникасын жетілдіру бойынша жұмыс жүргізіледі.

**Жаттығу сабақтары**–оқығанды жетілдіру. Оқушылардың іс-әрекеттерін ұйымдастырудың топтық тәсілдері көбірек қолданылатындықтан, бұл сабақтарда мобилді ноутбуктер сыныбы пайдалы болады. Техника терең үйретіледі, жаттығулар күрделенген жағдайларда жасалады. Әрбір топ өзіне ыңғайлы тәртіпте жұмыс істеу мүмкіндігіне ие болады. Жаттығу жағдайының өзгеруі жаттығушылардың белсенділігін арттырады. Мұғалімде жаттығудың орындалу сапасын бақылау мүмкіндігі туады.

**Қорытынды сабақтар** - физиологиялық қабілеттердің даму деңгейін анықтау бойынша қорытынды нремесе ағымдағы тестілеу, сонымен қатар оқу нәтижесін анықтау мақсатындағы белгілі бір тақырып не бөлім бойынша жүргізіледі. Аталған құрал-жабдықтармен жарыс түріндегі сабақ өткізілсе, оқушылардың көңіл-күйлері аса көтеріңкі болады. Бұл жерде медиатехника команда атаулары, нәтиже, шот және тағы басқалары бейнеленетін көрсеткіш тақта ретінде қызмет атқара алады.

**Аралас сабақ** - сабақтың бұл түрі көбінесе барлық сыныптарда жүргізіледі. Ол шамамен бірдей деңгейде басқа сабақ түрі элементтерінен тұрады, себебі онда екі-үш түрлі міндеттер қойылады. Мұндай сабақ түрі мектеп бағдарламасы материалын меңгеру үшін анағұрлым жағымды жағдай жасайды деп есептеледі. Аралас сабақта мұғалім қызықты идеялар іздеу үшін және әріптестердің тәжірибесімен танысу үшін интернет желісін қолдана алады.

Ақпараттық технология – қазіргі компьютерлік техника негізінде ақпаратты жинау, сақтау, өңдеу, тасымалдау істерін қамтамасыз ететін математикалық, кибернетикалық тәсілдер мен қазіргі техникалық құралдар жиыны. АКТ құралдарының ішіндегі ең негізгісі – дербес компьютер, орнатылған түрлі бағдарламалардың арқасында оның мүмкіндіктері айтарлықтай. Мектебімізде компьютер барлық сыныптарда бар, сонымен қатар ноутбуктер де жеткілікті. Технологияның жетілуіне байланысты АКТ жаңа құралы Интернет-телефония пайда болды. Арнайы құрылғы көмегі және Интернетпен бағдарламалық қамтамасыз ету арқылы аудио және видеоконференциялар жүргізуге болады. Бұл шаралар мектепте белсенді пайдаланылады. Білім берудің жаңашыл жүйелерінде әмбебап кеңселік қолданбалы бағдарламалар және АКТ құралдары: мәтіндік процессорлар, электронды кестелер, презентация дайындау бағдарламалары, МҚБЖ, органайзерлер, графикалық пакеттер және т.с.с. кең тараған. Компьютерлік желілердің және басқа оның АКТ құралдарының арасындағы баламалары пайда болуынан білім беру жаңа сапаға ие болды. Ол бірінші кезекте жер шарының кез келген жерінен ақпараттарды жылдам алу мүмкіндігімен байланысты болды. Интернет ауқымды желісі арқылы әлемдік ақпарат ресурстарына (электрондық библиотекалар, мәліметтер қоры, файлдар қоймалары және т.б.) жылдам қол жеткізуге мүмкіндік бар. Интернеттің әйгілі ресурсы – WWW бүкіл әлемдік торда екі миллиардтай мультимедиялық құжаттар жарияланған. Телекоммуникациялық желілерде ақпараттарды іздеу тиімділігін қамтамасыз ету үшін жасалынған автоматтандырылған іздестіру құралдары бар. Олардың мақсаты – компьютерлік желілердің ақпарат ресурстары туралы мәліметтерді жинап, қолданушыларға жылдам іздеу қызметін ұсыну. Іздестіру жүйелері арқылы бүкіл әлемдік тор құжаттарын, мультимедиялық файлдарды және программалық қамтамасыз етуді, адамдар және мекемелер туралы мекен-жайлық ақпаратарды іздеуге болады. АКТ желілік құралдарының кӛмегімен оқу-әдістемелік және ғылыми ақпараттар алуға, консультациялы кӛмек беруді жылдам ұйымдастыруға, ғылыми зерттеу жұмыстарын модельдеуге, нақты уақыт аралығында виртуальды сабақтар (семинарлар, дәрістер) жүргізуге үлкен мүмкіндіктер бар.Олармен жеке жұмыс жасау материалды терең түсінуге көмектеседі.